ಶಾಸಕನ ಮಗನ ಬರ್ತ್‍ಡೇಗೆ ಹೆಲಿಕಾಪ್ಟರ್ ತರಿಸ್ತಾರಂತೆ!

– ಇದು ಚರಿತ್ರೆ ಸೃಷ್ಟಿಸುವ ಹುಟ್ದಬ್ಬ

ಬೆಂಗಳೂರು: ಶಾಂತಿನಗರ ಶಾಸಕ ಹ್ಯಾರಿಸ್ ಮಗನ ಹುಟ್ಟುಹಬ್ಬ ಅದ್ಧೂರಿಯಾಗಿ ನಡೆಯಲಿದ್ದು, ಮೊಹಮದ್ ನಲಪಾಡ್ ಬರ್ತ್ ಡೇಗೆ ಹೆಲಿಕಾಪ್ಟರ್ ತರಲಾಗುತ್ತಿದೆ.

ಹೌದು, ಆಗಸದಲ್ಲಿ ಹೆಲಿಕಾಪ್ಟರ್ ನಲ್ಲಿ ಹಂಗೆ ಹೂವಿನ ಮಳೆ ಬರುತ್ತಿರಬೇಕು. ಹಾಗೆಯೇ ನಮ್ಮಣ್ಣ ಕೇಕ್ ಕಟ್ ಮಾಡಬೇಕು ಅನ್ನೋ ಶ್ರೀಮನ್ನಾರಾಯಣ ಸಿನಿಮಾದಲ್ಲಿ ಇದು ಚರಿತ್ರೆ ಸೃಷ್ಟಿಸೋ ಅವತಾರ ಎಂದು ಬರುತ್ತದೆ. ಹಾಗೆಯೇ ಇದು ಚರಿತ್ರೆ ಸೃಷ್ಟಿಸೋ ಹುಟ್ದಬ್ಬ ಆಗಬೇಕು ಅಂತ ಶಾಸಕರ ಪುತ್ರನ ಗೆಳೆಯರೆಲ್ಲ ಸೇರಿ ತೀರ್ಮಾನ ಮಾಡಿದ್ದಾರೆ.

ನಲಪಾಡ್ ಹುಟ್ಟುಹಬ್ಬ ಆಚರಣೆಗೆ ಈ ರೀತಿ ಅದ್ಧೂರಿಯಾಗಿ ಪ್ಲಾನ್ ಮಾಡಲಾಗಿದೆ. ಜನವರಿ 31ರಂದು ಮೋಟಪ್ಪನ ಪಾಳ್ಯದಲ್ಲಿ ಹಿಂಗೆ ಹೆಲಿಕಾಪ್ಟರ್‍ನಲ್ಲಿ ಹೂವಿನ ಮಳೆಗೈದು, ಹುಟ್ಟುಹಬ್ಬ ಆಚರಣೆಗೆ ಸಜ್ಜಾಗಿದ್ದಾರೆ. ಇದಕ್ಕಾಗಿ ಆಮಂತ್ರಣ ಪತ್ರಿಕೆ ಕೂಡ ರೆಡಿ ಮಾಡಿದ್ದು ಇದನ್ನು ಆಯೋಜನೆ ಮಾಡಿದ್ದಾರೆ.